Diari Oficial de la Generalitat Valenciana


Sumari del DOGV 9887, del 08-07-2024 (2024/6676)

RESOLUCIÓ de 2 de juliol de 2024, de la Vicepresidència Primera i Conselleria de Cultura i Esport, per la qual es convoquen per a l'exercici 2024 subvencions a la producció editorial.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9887

Data del DOGV
:   08-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6676


Data del document
:   02-07-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * edició

RESOLUCIÓ de 2 de juliol de 2024, de la Vicepresidència Primera i Conselleria de Cultura i Esport, per la qual es convoquen per a l'exercici 2024 subvencions a la producció editorial. [2024/6676]  
En compliment del que es disposa en l'Orde 84/2016, de 12 de desembre, de la Conselleria d'Educació, Investigació, Cultura i Esport, per la qual s'establixen les bases reguladores per a la concessió de subvencions a la producció editorial (DOGV 7936, 14.12.2016), i en l'Orde 1/2019, de 2 de juliol de 2019, de la Conselleria d'Educació, Cultura i Esport, per la qual es modifica, es convoquen estes subvencions per a l'any 2024. En allò que no s'establix en esta resolució de convocatòria, s'ha d'aplicar el que s'establix en l'Orde 84/2016, de 12 de desembre, i l'Orde 1/2019, de 2 de juliol, abans esmentades.  
  
Estes subvencions estan incloses dins del Pla estratègic de subvencions 2024-2026 de la Vicepresidència Primera i Conselleria de Cultura i Esport, aprovat per la Resolució de 12 de febrer de 2024, tenint com a objectiu bàsic potenciar la distribució i la comercialització de la producció de les editorials de l'àmbit competencial de la Generalitat, tant en castellà com en valencià.  
Les subvencions regulades en esta orde, de conformitat amb l'article 3.2 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques, estan exemptes de notificació a la Comissió Europea perquè les subvencions que s'atorgaran són considerades com a ajudes a la cultura i a la conservació del patrimoni, seran compatibles amb el mercat interior d'acord amb l'article 107, apartat 3, del Tractat de funcionament de la Unió Europea (TFUE), i estan d'acord amb les finalitats i les activitats que establix l'article 53 del Reglament (UE) número 651/2014, de la Comissió, de 17 de juny de 2014, pel qual es declaren determinades ajudes compatibles amb el mercat interior en aplicació dels articles 107 i 108 del TFUE publicat el 30 de març de 2010, i no es troba exclosa segons les excepcions establides en l'article 1 del RGEC (Reglament (UE) número 651/2014 i les seues modificacions aprovades en 2017, 2020, 2021 i 2023).  
  
D'acord amb el preàmbul de l'Orde 1/2019, de 2 de juliol, i la correcció d'errors de 18 de juliol de 2019, reguladores de les subvencions a la producció editorial, estes ajudes tenen la consideració d'ajudes d'estat, i en compliment de l'article 3.6 del Reglament (CE) número 794/2004, pel qual s'establixen disposicions d'aplicació del Reglament (CE) número 659/1999 del Consell, pel qual s'establixen disposicions d'aplicació de l'article 93 del Tractat CE, segons la redacció modificada pel Reglament (CE) número 271/2008 de la Comissió, de 30 de gener de 2008, s'ha comunicat a la Comissió que li ha assignat el núm. SA.114746 CULT - Subvencions a la producció editorial, d'identificació d'ajuda estatal.  
I d'acord amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i finalitat  
1. Convocar per a l'exercici 2024 les subvencions a la producció editorial en les àrees o modalitats següents:  
a) Subvencions a la producció editorial en valencià.  
b) Subvencions a la producció editorial en castellà.  
2. Seran objecte d'ajuda tots els llibres publicats en castellà i en valencià per empreses editorials comercials que tinguen com a activitat l'edició de llibres a la Comunitat Valenciana i tinguen número de depòsit legal de l'any 2023.  
En el cas d'obres editades en diversos volums de venda independent i que hagen obtingut el número de depòsit legal en un exercici anterior, podran participar en la convocatòria els volums que tinguen data d'edició de l'any 2023.  
3. Els llibres objecte de subvenció han de tindre les característiques que determina l'article 1.2 de l'Orde 84/2016, de 12 de desembre, de la Conselleria d'Educació, Investigació, Cultura i Esport, per la qual s'establixen les bases reguladores per a la concessió de subvencions a la producció editorial.  
En el cas d'obres de poesia, la tirada mínima ha de ser de 100 exemplars.  
4. Les persones sol·licitants hauran d'indicar, obligatòriament, l'àrea o modalitat de producció editorial a la qual presenten cada obra, tenint en compte que una obra només es podrà presentar a una única modalitat o àrea subvencionable. Un títol o obra editada en diferents tipus de lletra (manuscrita, impremta, etc.), enquadernacions, format, etc., només es podrà presentar com una única obra i a una única modalitat de subvenció, encara que els diferents tipus d'exemplars d'este títol o obra tinguen ISBN o números de depòsit legal diferents.  
5. Sense perjuí de les dotacions que s'indiquen en cada modalitat, quan, per raó de falta de sol·licituds o d'incompliments de requisits, no s'esgote la quantia que s'establix en alguna de les modalitats, l'excedent generat incrementarà la dotació assignada a l'altra modalitat.  
  
  
Segon. Supòsits exclosos  
Queden exclosos expressament de les ajudes regulades en esta resolució tots els llibres i les obres que s'indiquen en l'article 2 de l'Orde 84/2016, de 12 de desembre, de la Conselleria d'Educació, Investigació, Cultura i Esport.  
  
Tercer. Crèdit pressupostari i quantia de les ajudes  
Al finançament de les ajudes que es preveuen en esta resolució es destinen 1.490.000 euros com a màxim, amb càrrec a l'aplicació pressupostària Q15810724.452A00, capítol IV, línia de subvenció S0255, dels pressupostos de la Generalitat 2024. Esta quantitat no suposa un increment del gasto aprovat per la Llei 8/2023, de 27 de desembre, de pressupostos de la Generalitat per a l'exercici 2024. Este import es pot incrementar com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que establix l'article 58, apartat 2, lletra a, punt quart del Reglament de la Llei general de subvencions.  
  
La dotació total d'1.490.000 euros es distribuïx segons les àrees o modalitats d'activitats subvencionables següents:  
a) La producció editorial en valencià, amb una dotació del 60 % de l'import destinat a estes ajudes.  
b) La producció editorial en castellà, amb una dotació del 40 % de l'import destinat a estes ajudes.  
  
Quart. Entitats beneficiàries  
1. Poden optar a esta subvenció totes les empreses del sector editorial, siguen persones físiques o jurídiques, que tinguen com a activitat l'edició de llibres a la Comunitat Valenciana i la producció de les quals es comercialitze a través de llibreries.  
2. No està prevista la subcontractació amb tercers de l'activitat per a la qual se sol·licita la subvenció, ni tan sols en els límits que establix l'article 29 de la Llei 38/2003, de 17 de novembre, general de subvencions.  
3. Les entitats beneficiàries han de complir els requisits que establix l'article 3 de l'Ordre 84/2016, de 12 de desembre, de la Conselleria d'Educació, Investigació, Cultura i Esport.  
  
Quint. Sol·licituds i documentació  
1. Les sol·licituds s'han de presentar exclusivament per via telemàtica.  
Per a fer-ho, la persona que represente l'entitat sol·licitant haurà d'accedir mitjançant l'accés a l'apartat servicis en línia de la seu electrònica de la Generalitat a través de l'adreça següent:  
  
La sol·licitud ha de ser firmada per la persona que represente legalment l'empresa editorial, per a la qual cosa haurà d'utilitzar exclusivament els mitjans electrònics facilitats pels servidors d'informació de la Generalitat, de conformitat amb el que establix el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana. Per a fer-ho, cal accedir a l'apartat de servicis en línia de la seu electrònica de la Generalitat, accessible a través de: , i cal disposar d'algun dels sistemes de firma electrònica admesos en la seu electrònica de la Generalitat. En el cas que es presente un certificat digital de persona física i que s'actue en representació d'una persona jurídica, cal inscriure's prèviament en el Registre de representacions de caràcter voluntari davant de la Generalitat per a la realització de tràmits per via telemàtica.  
  
A la sol·licitud caldrà adjuntar una declaració responsable per mitjà de la qual qui sol·licita manifesta, baix la seua responsabilitat, que totes les dades que arreplega la sol·licitud i els annexos que s'adjunten són verídiques i que es troba en possessió de la documentació que ho acredita, i queda a la disposició de la Direcció General de Cultura per a la comprovació, el control i la inspecció posterior que es consideren oportuns.  
La presentació de la sol·licitud per a optar a esta ajuda implica la plena acceptació d'esta resolució i de les bases per les quals es regix esta convocatòria.  
Hi ha un correu d'assistència tècnica, , destinat a resoldre qualsevol problema tècnic relacionat amb la presentació electrònica de la sol·licitud.  
2. Les notificacions i comunicacions es faran únicament a través de mitjans electrònics, de conformitat amb els articles 14.2, 41 i 43 de la Llei 39/2015, d'1 d'octubre, del procediment administratiu comú de les administracions públiques.  
3. Si la sol·licitud no complix els requisits exigits en esta convocatòria, d'acord amb l'article 68.1 de la Llei 39/2015, es requerirà per mitjans telemàtics a la persona interessada perquè, en el termini de deu dies, esmene la falta o adjunte els documents preceptius, i s'indica que, si no ho fa així, es considerarà que desistix de la petició, amb la resolució prèvia que s'haurà de dictar en els termes previstos en l'article 21 de la Llei 39/2015. La documentació esmentada s'ha d'aportar exclusivament per mitjans telemàtics a la seu electrònica de la Generalitat, a l'enllaç establit per a este objectiu, a l'adreça electrònica esmentada anteriorment.  
4. La sol·licitud s'ha d'acompanyar amb els annexes següents:  
Annex I. Sol·licitud de subvencions a la producció editorial.  
Annex II. Dades de les obres presentades.  
Annex III. Memòria econòmica  
En cas de tractar-se de persones jurídiques, nous perceptores o amb canvi de número de compte bancari, les entitats beneficiàries hauran de donar-se d'alta a través de l'enllaç següent: atenent la Resolució de 16 de juny de 2022, del conseller d'Hisenda i Model Econòmic.  
5. A la sol·licitud de subvenció s'ha d'adjuntar la documentació següent:  
 a) Si qui sol·licita és una persona jurídica, el document públic que acredite la constitució i en què conste, expressament, l'edició de llibres com a objecte social; el NIF de persona jurídica així com la documentació que acredite la representació que exercix qui firma la sol·licitud. Si qui sol·licita és una persona física, l'alta en l'epígraf corresponent a l'edició de llibres de l'IAE (impost d'activitats econòmiques) així com, si és el cas, la documentació que acredite la representació que exercix qui firma la sol·licitud.  
b) La memòria econòmica (annex III), que incloga una relació classificada i numerada de manera correlativa dels gastos de l'activitat, amb identificació de la persona creditora, del document de gasto o factura, l'import, la data d'emissió i la data de pagament, l'objecte de l'activitat arreplegat en el document de gasto o factura, l'import d'esta sense IVA i la data de pagament, classificats segons els blocs establits en l'article primer d'esta convocatòria.  
c) En les factures, justificants de pagament i la resta dels documents de valor probatori equivalent, amb validesa en el tràfic jurídic mercantil o amb eficàcia administrativa, dels gastos realitzats que hauran de correspondre, de manera indubtable, amb el cost per al qual se sol·licita la subvenció. En tots estos documents haurà de constar l'activitat subvencionada i coincidir amb la relació presentada en la memòria econòmica. Es reflectirà clarament que han sigut emesos a nom de l'entitat sol·licitant i han d'estar datats entre l'1 de gener i el 31 de desembre de 2023.   
Les factures han d'estar indexades, ordenades en relació amb els títols de les obres presentades i numerades seguint l'orde establit en l'annex III (memòria econòmica).  
d) En el cas d'una obra coeditada amb altres empreses editorials, la documentació que acredite el tiratge realitzat per l'editorial sol·licitant. En l'obra ha de constar el número d'ISBN i el nom de l'editorial sol·licitant.  
e) L'URL del catàleg de títols publicats. En el cas que l'entitat sol·licitant no dispose d'un catàleg de títols publicats accessible via web, s'admetrà la presentació de catàleg en PDF.  
D'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, l'entitat sol·licitant podrà autoritzar expressament l'Administració perquè obtinga directament les dades necessàries per a acreditar el compliment de les obligacions tributàries i amb la Seguretat Social, així com per a la comprovació directa de les dades d'identitat (DNI) i, si és el cas, de residència (sol·licitud d'ajudes, apartat Autorització).  
  
En el cas de no subscriure l'autorització corresponent, qui sol·licita té l'obligació d'aportar els documents següents:  
- Certificat positiu de l'Agència Estatal d'Administració Tributària, en què s'acredite que qui sol·licita es troba al corrent de les seues obligacions.  
- Certificació de la Tresoreria General de la Seguretat Social, en què s'acredite que qui sol·licita es troba al corrent en el compliment de les seues obligacions amb la Seguretat Social o bé n'està exempt.  
- Certificació de les direccions territorials de la Conselleria d'Hisenda, Economia i Administració Pública, en què s'acredite que qui sol·licita no té deutes de naturalesa tributària amb la Generalitat.  
- Si és persona física, una còpia del document nacional d'identitat, i si és persona jurídica, una còpia del document nacional d'identitat del representant legal.  
En el cas que els documents que s'han d'adjuntar a la sol·licitud de l'ajuda ja estiguen en poder de qualsevol òrgan de l'administració actuant, qui sol·licita podrà acollir-se al que establix l'apartat d) de l'article 53 de la Llei 39/2015, d'1 d'octubre, del procediment administratiu comú de les administracions públiques, sempre que es faça constar la data i l'òrgan o la dependència en què van ser presentats o, si és el cas, emesos, i que no hagen transcorregut més de cinc anys des de la finalització del procediment al qual corresponguen.  
  
En els supòsits d'impossibilitat material d'obtindre la documentació, l'òrgan competent pot requerir a qui sol·licite la presentació, o, a falta d'això, l'acreditació per altres mitjans dels requisits a què es referix el document.  
A més de la documentació assenyalada en este apartat, el Servici del Llibre i Biblioteques, com a òrgan instructor, pot, en qualsevol moment de la tramitació de l'expedient, demanar qualsevol altra informació que considere necessària per al coneixement i la millor comprensió de l'aplicació de la subvenció.  
6. A més de la sol·licitud telemàtica, i dins del termini de presentació, l'entitat sol·licitant ha de presentar un exemplar de la primera edició de les obres per a les quals se sol·licita la subvenció. En el cas de les reedicions que suposen millores o variacions respecte de la primera edició, s'haurà d'aportar també un exemplar de la primera edició i una memòria justificativa, de dos pàgines d'extensió, com a màxim, en què s'indiquen les millores o variacions respecte de la primera edició i la importància que tenen.  
7. Així mateix, dins del termini de presentació, en cas de nou perceptor o canvi de número de compte bancari, les entitats beneficiàries hauran de donar-se d'alta a través de l'enllaç següent:   
atenent la Resolució de 16 de juny de 2022, del conseller d'Hisenda, Economia i Administració Pública.  
  
Sext. Termini i lloc de presentació  
1. El termini de presentació de les sol·licituds i dels exemplars de les obres per a les quals se sol·licita la subvenció serà de quinze dies naturals comptats des de l'endemà de la publicació d'esta resolució en el Diari Oficial de la Generalitat Valenciana. L'incompliment d'este termini determinarà automàticament l'exclusió.  
2. Les obres a què es referix l'apartat 6 de l'article anterior, acompanyades amb una còpia de la relació d'obres presentades, que figura com a annex II a la sol·licitud, s'hauran de presentar preferentment en el Servici del Llibre i Biblioteques de la Subdirecció General de Cultura (Monestir de Sant Miquel dels Reis, Av. Constitució, 284, 46650 - València), o bé en els registres de les direccions territorials de Cultura i Esport de Castelló, València o Alacant, o qualsevol dels mitjans establits en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
En el supòsit que es presenten a correus, es regularà per l'article 31 del Reial decret 1829/1999, de 3 de desembre, pel qual s'aprova el reglament que regula la prestació dels servicis postals.  
  
Sèptim. Criteris per a determinar l'import de la subvenció  
1. Les subvencions es concediran, d'acord amb els principis de publicitat, transparència, objectivitat, igualtat i no-discriminació, per mitjà del procediment de concurrència competitiva. Segons el que establix l'article 9 de l'Orde 84/2016, 12 de desembre, i de l'Orde 1/2019, de 2 de juliol, les fases per a l'atorgament de la subvenció són:  
  
Fase primera. Comprovació de la documentació  
En primer lloc, es comprovarà que la documentació justificativa que s'adjunta a la sol·licitud acredita suficientment la quantia sol·licitada per l'entitat interessada en concepte de subvenció i s'ajusta a l'objecte que establixen les bases de la convocatòria de subvencions. En el cas que la documentació que s'aporte no justifique el total del que s'ha sol·licitat, esta quantitat es reduirà en la part que corresponga.  
  
Fase segona. Assignació de la subvenció  
La dotació econòmica de cada una de les àrees o modalitats que fixa esta convocatòria de subvencions es distribuirà entre les entitats beneficiàries en funció del preu de venda al públic i del tiratge de les obres que es presenten, tenint en compte els límits següents:  
a) El tiratge màxim computable és de 2.000 exemplars, encara que el tiratge total supere esta xifra.  
b) El preu màxim d'una obra per a calcular l'ajuda és de 30 euros, encara que el preu de venda al públic supere esta xifra.  
Després d'aplicar els límits anteriorment exposats, l'import de la subvenció a cada entitat sol·licitant, en cada una de les modalitats esmentades, respondrà a la fórmula de repartiment «subvenció = (X\*Y)/T», d'acord amb els factors següents:  
X = dotació econòmica de la modalitat.  
Y = quantitat resultant de la multiplicació del preu de venda al públic dels llibres, presentats per l'entitat sol·licitant en esta modalitat, pel tiratge, en aplicació dels límits de preu i tiratge de les obres que s'han fixat anteriorment.  
T = suma dels factors Y corresponents a totes les entitats sol·licitants de la modalitat.  
L'import que percebrà cada entitat beneficiària en cada una de les dos àrees o modalitats que establix la base primera d'esta resolució no podrà superar el 35 % de la dotació que es preveu per a cada una d'estes.  
2. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos de l'entitat, per a la mateixa finalitat, supere el cost de l'activitat subvencionada, i, en tot cas, no podrà superar el 70 % dels costos subvencionables.  
3. Qualsevol alteració de les condicions que s'han tingut en compte per a la concessió de la subvenció i, en tot cas, l'obtenció concurrent d'altres subvencions o ajudes concedides per altres administracions o ens públics o privats, pot donar lloc a la modificació o revocació de la resolució de concessió i també al reintegrament de les quantitats que s'han percebut en els termes que establixen l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 37 de la Llei 38/2003, de 17 de novembre, general de subvencions, i el procediment sancionador corresponent.  
  
Octau. Termini de resolució i notificació  
1. El termini màxim per a resoldre i notificar la resolució és de sis mesos a comptar de la publicació d'esta convocatòria en el Diari Oficial de la Generalitat Valenciana.  
2. Les sol·licituds sobre les quals no es dicte una resolució expressa en este termini, hauran de considerar-se desestimades o denegades, sense perjuí de l'obligació legal de resoldre establida en l'article 21 de la Llei 39/2015, d'1 d'octubre, del procediment administratiu comú de les administracions públiques.  
  
Nové. Obligacions de les entitats beneficiàries  
1. A més de les obligacions que amb caràcter general s'establixen en l'article 14 de la Llei 38/2003, de 23 de novembre, general de subvencions, són obligacions de les editorials beneficiàries de la subvenció les que es preveuen en l'article 4 de les bases que regulen este procediment.  
  
2. Les entitats beneficiàries han de complir, així mateix, les obligacions de publicitat previstes en l'apartat 4 de l'article 18 de la Llei 38/2003, de 17 de novembre, general de subvencions, i en la Llei 1/2022, de 13 d'abril, de la Generalitat, de transparència, bon govern i participació ciutadana de la Comunitat Valenciana. Esta difusió s'haurà de fer preferentment mitjançant les pàgines web corresponents.  
  
3. L'obtenció concurrent d'altres aportacions que siguen incompatibles amb esta subvenció pot donar lloc a la modificació de la resolució de concessió.  
  
Dècim. Justificació de les subvencions  
La subvenció s'ha de justificar en el moment de la sol·licitud per mitjà de la presentació de la documentació necessària que s'establix en l'article 5.5 d'esta resolució.  
  
Onzé. Règim d'entrega de pagaments  
1. El pagament s'efectuarà d'una sola vegada, per mitjà de transferència bancària, una vegada publicada la resolució d'adjudicació, sempre que l'entitat beneficiària complisca els requisits exigits per la Llei 38/2003, general de subvencions, tal com s'exigix en l'Orde 84/2016, de 12 de desembre, de la Conselleria d'Educació, Investigació, Cultura i Esport, per la qual s'establixen les bases reguladores per a la concessió de subvencions a la producció editorial (DOGV 7936, 14.12.2016).  
  
2. L'aportació de la conselleria competent en matèria del llibre podrà ser, com a màxim, del 70 % dels costos subvencionables. Les entitats beneficiàries han d'aportar a càrrec del seu pressupost la part no finançada per la Generalitat.  
3. Amb anterioritat al pagament de la subvenció, l'entitat beneficiària ha de trobar-se al corrent en el compliment de les obligacions tributàries i davant de la Seguretat Social.  
  
Dotzé. Difusió  
Per a la devolució a les editorials de les obres presentades després de la publicació de la resolució de concessió d'esta convocatòria, s'ajustarà al que disposa l'article 12 de les bases establides en l'Orde 84/2016, de 12 de desembre, de la Conselleria d'Educació, Investigació, Cultura i Esport.  
  
Tretzé. Protecció de dades  
1. La gestió d'esta subvenció comporta el tractament de dades de caràcter personal, per la qual cosa s'apliquen les mesures i les garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. En compliment del que disposa l'article 13 de l'RGPD, la informació en matèria de protecció de dades és la següent:  
a) Responsable del tractament: Vicepresidència Primera i Conselleria de Cultura i Esport. Plaça de Nules, 2. 46484 València.  
b) Delegació de Protecció de Dades de la Generalitat. Passeig de l'Albereda, 16. 46127 València. Adreça electrònica: .  
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en els apartats c i e de l'article 6.1 de l'RGPD (l'interés públic i l'obligació legal), en relació amb les normes específiques que regulen este procediment.  
e) Quan la persona sol·licitant, o el representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-les en els termes que establix esta clàusula.  
  
f) Persones destinatàries de les dades: en el cas que figuren com a beneficiàries de la subvenció persones físiques, les seues dades s'hauran de comunicar a la Intervenció, adscrita a la Conselleria d'Hisenda. Així mateix, les dades dels beneficiaris seran publicades en la pàgina web de la Conselleria i en el DOGV, així com en el portal de transparència de la Generalitat i en la Base de Dades Nacional de Subvencions. La informació que es publique en la BDNS i en el portal de transparència estarà disponible l'any de la concessió i el següent.  
No obstant això, no es publicaran les dades de les persones que resulten excloses i beneficiàries de la subvenció, quan l'objecte de la convocatòria proporcione informació o dades especialment protegides de les persones previstes en els articles 9 i 10 del Reglament general de protecció de dades (RGPD), ni quan la persona física es trobe en una situació de protecció especial que puga vore's agreujada amb la publicació de les seues dades personals, en particular, quan siga víctima de violència de gènere o altres formes de violència contra la dona. En estos casos, es procedirà a anonimitzar la informació d'ofici o a instàncies de la persona interessada.  
En el cas que figuren com a beneficiàries de la subvenció persones jurídiques: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 de l'RGPD, totes les dades personals sol·licitades per mitjà dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d'estes dades a la Conselleria comportarà les conseqüències que preveu l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i se suprimiran d'acord amb el que preveu la normativa d'arxius i documentació.  
k) La persona interessada té dret a sol·licitar del responsable del tractament l'accés, la rectificació i la supressió de les seues dades de caràcter personal, així com la limitació o l'oposició tant al tractament d'estes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent:   
l) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant de la Delegació de Protecció de Dades, de manera presencial o telemàtica, de conformitat amb el que indica la pàgina següent: . A més, hi ha la possibilitat de reclamar davant de l'Agència Espanyola de Protecció de Dades.  
Per a més informació, es pot consultar el registre d'activitat de tractament denominat «Ajudes, beques i subvencions», accessible en .  
  
Catorzé. Notificació o publicació dels tràmits del procediment  
  
1. La notificació de cada un dels tràmits d'este procediment es farà a través dels mitjans electrònics, excepte la notificació de la resolució de concessió, que s'haurà de publicar en el Diari Oficial de la Generalitat Valenciana.  
2. Les subvencions concedides seran objecte de publicació en la Base de Dades Nacional de Subvencions.  
  
Quinzé. Delegació  
Es delega en la persona titular de la direcció general amb competència en matèria del llibre la facultat de concedir o denegar estes subvencions, amb un informe previ i a proposta de la comissió d'avaluació, i se l'autoritza a adoptar les mesures oportunes per al compliment i l'aplicació de les bases reguladores i per a resoldre totes les incidències que es plantegen en la interpretació i l'execució.  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant del vicepresident primer i conseller de Cultura i Esport en el termini d'un mes a comptar de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant dels jutjats contenciosos administratius de la Comunitat Valenciana en el termini de dos mesos a comptar de l'endemà de la publicació d'esta resolució en el Diari Oficial de la Generalitat Valenciana.  
  
  
València, 2 de juliol de 2024.- El director general de Cultura (p. d. R 13.04.2022, DOGV 9328): Sergio Arlandis López.